Limbažu novada DOME

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**LĒMUMS**

|  |  |
| --- | --- |
| 2025. gada 30. jūnijā | Nr.479 |
|  | (protokols Nr.11, 6.) |

**Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums” nodošanu sabiedrības viedokļa noskaidrošanai**

Ziņo Sigita Upmale, debatēs piedalās Dāvis Melnalksnis

Ar Limbažu novada pašvaldības domes 2023. gada 28. septembra lēmumu Nr. 710 apstiprināti Limbažu novada pašvaldības domes saistošie noteikumi Nr. 17 „Limbažu novada pašvaldības nolikums” (protokols Nr.11, 2.).

Lai nodrošinātu efektīvāku un ekonomiskāku pārvaldību, priekšlikums pārskatīt domes priekšsēdētāja vietnieku pilnvaras un vienu vietnieka amatu noteikt bez atalgojuma.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pamatojoties uz Pašvaldību likuma 46. panta trešo daļu, 49. pantu, **atklāti** **balsojot: PAR** – 14 deputāti (Andris Garklāvs, Aigars Legzdiņš, Dāvis Melnalksnis, Rūdolfs Pelēkais, Jānis Remess, Ziedonis Rubezis, Baiba Siktāre, Dagnis Straubergs, Sigita Upmale, Ģirts Vilciņš, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET** – deputāts Edžus Arums, **ATTURAS** - nav, Limbažu novada dome **NOLEMJ:**

1. Nodot saistošo noteikumu projektu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums””un tam pievienoto paskaidrojuma rakstu pašvaldības nolikumā noteiktajā kārtībā publicēšanai pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām (projekts pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Limbažu novada pašvaldības Centrālās pārvaldes Juridiskajai nodaļai, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Atbildīgo par lēmuma izpildi noteikt Limbažu novada pašvaldības Centrālās pārvaldes Juridiskās nodaļas vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.

Limbažu novada pašvaldības

Domes priekšsēdētāja S. Upmale

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU